Maailma on täynnä ihmeellisiä objekteja
sekä rikasta kulttuuriperimää.
Ja kun pääsemme käsiksi niihin,
olemme ällikällä lyötyjä, rakastumme.
Mutta suurimman osan ajasta
ihmiset eivät pääse käsiksi taide- ja kulttuurikenttään.
Minkälaisia yhteyksiä näkisimmekään, kun alkaisimme tutkia perintöämme,
kauniita kohteita ja tämän maailman taidetta?
Ennen esitelmäni pääsisältöä
haluan mainita muutaman perusasian.
Ensiksi, en ole taide- tai kulttuuri- asiantuntija.
Ajauduin tälle alalle vahingossa, mutta rakastan työtäni.
Toisekseen, kaikki mitä näytän teille esitelmän aikana
kuuluu niille mahtaville museoille, arkistoille ja säätiöille,
joiden kanssa työskentelemme.
Google ei omista mitään esimerkeistä.
Ja lopuksi, kaikki mitä näette takanani
on nyt käytettävissä älypuhelimillanne,
läppäreillänne.
Tämä on nykyinen sovellusalustamme,
jolla voit tutkia tuhansia museoita ja esineitä
erityisen tarkasti ja yksityiskohtaisesti.
Sisällön monimuotoisuus on mahtavaa.
Jos sisältönä olisi pelkästään eurooppalaiset
maalaukset tai nykytaide,
se olisi luultavasti hieman tylsää.
Esimerkiksi tässä kuussa avasimme Black History -kanavan,
jossa on 82 kuratoitua näyttelyä,
jotka käsittelevät kyseisen yhteisön taidetta ja kulttuuria.
Meillä on myös joitain mahtavia esineitä Japanista,
jotka liittyvät käsityötaitoihin otsikolla "Made in Japan".
Ja yksi lempinäyttelyistäni,
joka on itse asiassa esitelmäni idea
eli en uskonut fanittavani japanilaisia nukkeja.
Mutta näin kävi, kiitos tämän näyttelyn,
joka on todella opettanut minulle minkälaista käsityötaitoa
japanilaisen nuken sielun taustalla on.
Uskokaa pois, se on tosi innostavaa.
Voitte luottaa sanaani.
Noniin, jatketaan.
Näytän tästä käyttöliittymästä pikaisesti yhden asian,
jonka voitte välittömästi jakaa lapsillenne ja ystävillenne.
Voitte nimittäin virtuaalimatkustaa näihin kaikkiin mahtaviin instituutioihin.
Toteutimme yhden uusimmista ideoistamme New Yorkin Guggenheim-museon kanssa.
Virtuaalimuseossa saa aavistuksen siitä miltä tuntuisi
olla oikeasti paikalla.
Pohjakerrokseen voi mennä
ja oletan tietysti useimpien teistä käyneen siellä.
Voitte nähdä millainen arkkitehtoninen mestariteos se on.
Mutta kuvitelkaa tällaisen tiedon saavutettavuuden merkitys
bombaylaiselle arkkitehtiopiskelijalle,
jolla ei ole ollut mahdollisuutta käydä Guggenheimissa vielä.
Voit toki katsella objekteja Guggenheim-museossa,
voit toki päästä käsiksi niihin ja niin edelleen.
Täällä on paljon informaatiota.
Mutta tämä ei ole esitelmäni aihe tänään.
Tämä on olemassa juuri nyt.
Meillä on tällä hetkellä rakennusainekset erittäin jännittävään tulevaisuuteen
koskien taiteita ja kulttuureja
sekä niiden saavutettavuutta.
Minun kanssani lavalla on tänään hyvä ystäväni ja Pariisin toimistomme
residenssitaiteilja, Cyril Diagne,
joka on interaktiivisen suunnittelun professori
ECAL:n yliopistossa Lausannessa, Sveitsissä.
Se mitä Cyril ja meidän insinööriryhmämme ovat tehneet
on liittynyt yhteyksien löytämiseen ja muutamien visualisointiin.
Etenen aika nopeasti seuraavaksi.
Tämä objekti jonka näette takanani - pieni selvennys ennen:
Alkuperäisen kohteen näkeminen on aina parempi.
Mikäli ihmiset luulevat, että yritän jäjentää alkuperäisen.
Jatketaan siis.
Tämä esine, jonka näette takanani, on Berekhat Ramin "Venus".
Se on yksi vanhimmista esineistä maailmassa,
löydetty Golanin kukkuloilta noin 233 000 vuotta sitten,
ja sijaitsee nykyään Israelin kansallismuseossa Jerusalemissa.
Se on myös yksi vanhimmista sovellusalustan esineistä.
Tarkennetaan kuvaa.
Aloitamme tästä esineestä.
Entäpä jos loitonnetaan
ja yritetään itse asiassa kokea oma kulttuurillinen alkuräjähdys?
Miltä se näyttäisi?
Tällaisia asioita käsittelemme päivittäin Googlen kulttuuri-instituutissa -
yli kuusi miljoonaa eri instituutioiden kuratoimaa kulttuuriartefaktia,
joiden avulla yhteyksiä löydetään.
Voit liikkua ajan halki,
voit ymmärtää enemmän yhteiskunnastamme näiden avulla.
Voit katsella sitä planeettamme näkökulmasta
ja yrittää nähdä miltä se näyttäisi ilman rajoja,
jos me vain järjestelisimme taiteen ja kulttuurin.
Pystymme myös kartoittamaan tiedon ajallisesti,
mikä on tietysti sisäiselle datanörtilleni erittäin mielenkiintoista.
Voit viettää tunteja katsellen jokaista vuosikymmentä
ja kyseisten vuosikymmenten ja vuosien panostuksia
taiteen, historian ja kulttuurien parissa.
Me näyttäisimme erittäin mielellämme jokaista vuosikymmentä monta tuntia,
mutta meillä ei ole siihen aikaa nyt.
Voit siis käyttää puhelintasi ja tehdä niin sitten itse.
(Yleisö taputtaa)
Mutta mikäli ette pahastu ja voitte pidättää suosionosoituksenne,
en halua ajan loppuvan kesken,
koska haluan näyttää teille monta hienoa asiaa.
Eli hyvin pikaisesti:
voit siirtyä tästä toiseen erittäin mielenkiintoiseen asiaan.
Kaunis kuva ja
nätti visualisointi sikseen,
mikä on tämän tarkoitus ja hyödyllisyys?
Tämä seuraava idea syntyi keskusteluista
museoissa intendenttien kanssa,
joihin muuten olen rakastunut,
koska he omistavat koko elämänsä yrittäen kertoa näitä tarinoita.
Yksi intendenteistä sanoi minulle: "Amit, miltä se näyttäisi
jos voisi luoda virtuaalisen intendentin työpöydän,
jossa kaikki nämä kuusi miljoonaa esinettä
ovat näytillä niin, että voisimme tarkastella niiden yhteyksiä?"
Voit käyttää paljon aikaa, usko pois, erilaisten objektien katseluun
ja niiden alkuperän ymmärtämiseen.
Se on hullu Matrix-kokemus.
(Yleisö nauraa)
Jatketaanpa.
Otetaan esimerkiksi maailmankuulu Vincent Van Gogh,
joka on erittäin hyvin esillä tällä sovellusalustalla.
Yhteistyöinstituutioiden monimuotoisuuden ansiosta,
meillä on yli 211 teräväpiirtoista, mahtavaa teosta tältä taiteilijalta,
jotka on järjestetty nyt yhdeksi kauniiksi näkymäksi.
Ja kuten kuvasta voi erotella ja Cyrilin tarkentaessa,
voi nähdä kaikki omakuvat,
voi nähdä asetelmat.
Haluan korostaa yhden erittäin nopean esimerkin,
joka on ajankohtainen:
"Makuuhuone Arlesissa".
Tämä on taideteos, josta on kolme kopiota -
yksi Van Gogh -museossa Amsterdamissa,
yksi Pariisin Orsay'ssa
sekä yksi Chicagon taideinstituutissa,
jossa, itse asiassa, isännöidään tilaisuutta, jossa nämä
ovat kaikki fyysisesti paikalla.
Ymmärtääkseni toista kertaa ikinä.
Mutta ne ovat digitaalisesti yhdessä ja käytännössä kenen tahansa
katsottavissa, erityisellä tavalla,
ja ilman, että joku tönii sinua jonossa.
Viedään teidät ja matkustetaan nopeasti läpi "makuuhuoneen",
jotta voitte kokea, mitä teemme jokaiselle objektille.
Me haluamme kuvan kertovan niin paljon kuin mahdollista
digitaalisella sovellusalustalla.
Ja kaikki mitä tarvitset on nettiyhteys ja tietokone
(Yleisö taputtaa)
Ja Cyril, jos voit syventää pikaisesti.
Pahoittelut, tämä tulee livenä
Cyrilille pitää antaa hieman -
tämä on käytössä joka objektille:
Moderni taide, nykytaide, renessanssi - mitä tahansa,
jopa veistostaide.
Joskus ei voi tietää mikä vetoaa tiettyyn
taideteokseen tai museoon tai kulttuurilöydökseen.
Joten minulle henkilökohtaisesti tämä oli melkoinen haaste
koska kun päätin tehdä tästä täysipäiväisen työni Googlella,
äitini ei ollut kovin kannustava.
Rakastan äitiäni,
mutta hänen mielestään haaskasin elämääni tähän museoasiaan.
Ja hänelle museo on paikka, jossa käydään lomalla
ja sitten ruksataan lista ja siinä se.
Ja minulla kesti noin neljä ja puoli vuotta
vakuuttaa rakkaalle intialaiselle äidilleni,
että tehty työ on arvokasta.
Vakuutin hänet näin: tajusin yhtenä päivänä hänen rakastavan kultaa.
Joten aloitin näyttämällä hänelle kaikki objektit, joissa on kultaa.
Ja äitini ensimmäinen kysymys oli:
"Miten me voimme ostaa nämä?"
(Yleisö nauraa)
Ja tietysti, palkkani ei ole niin suuri,
joten vastasin: "Me emme voi tehdä niin äiti.
Mutta voimme selata niitä virtuaalisesti."
Ja niinpä nykyään, joka kerta kun tapaan äitini, hän kysyy:
"Lisää kultaa, lisää hopeaa projektissasi? Näyttäisitkö minulle?"
Tämä on se idea, jota yritän havainnollistaa.
Sillä ei ole väliä kuinka pääset sisään,
kunhan pääset sisään.
Kun pääset sisään, jäät koukkuun.
Edetään tästä erittäin nopeasti.
Sisäänpääsyyn liittyy leikkisä idea,
jonka voi havainnollistaa tässä.
Käyn tämän esimerkin läpi melko nopeasti.
Me kaikki tiedämme, että taideteoksen näkeminen henkilökohtaisesti on hienoa.
Mutta tiedämme myös ettei se ole kaikille mahdollista,
ja silti osalle mahdollista eli asia on monimutkainen.
Cyril, voimmeko ladata näkyviin taidematkamme, vai miksi kutsumme sitä?
Meillä ei ole kunnon nimitystä tälle.
Tiivistettynä: meillä on noin 1000 uskomatonta instituutiota,
68 maata.
Aloitetaan kuitenkin Rembrantista.
Meillä lienee aikaa yhteen esimerkkiin.
Monimuotoisuuden ansiosta
meillä on noin 500 uskomatonta taideteosobjektia Rembrantilta,
46 instituutiosta ja 17 maasta.
Kuvitellaan, että seuraavalla lomallasi
haluat käydä katsomassa jokaisen niistä.
Tuo on matkasuunnitelmasi:
Matkustat todennäköisesti 53 000 kilometriä,
vierailet noin 46 instituutiossa,
ja tiedoksi vain, saatat tuottaa 10 tonnia hiilidioksidipäästöjä.
(Yleisö nauraa)
Mutta, kyse on taiteesta,
joten voitte perustella sen kenties jollain tavalla.
Edetään tästä tehokkaasti.
Seuraavaksi jotain hieman teknisempää ja kiinnostavampaa.
Kaikki mitä olemme näyttäneet, hyödyntää metadataa yhteyksien luomiseen.
Mutta meillä on toki nykyään jotain hienoa,
josta kaikki puhuvat: koneoppiminen
Joten pohdimme niin, että karsitaan pois kaikki metadata,
katsotaan mitä koneoppiminen saa aikaan
pelkästään tämän koko kokoelman visuaalisella tunnistamisella.
Lopputuloksena oli tämä erittäin mielenkiintoinen kartta,
tällaiset rykelmät, joilla ei ole minkäänlaista informaatioreferenssiä,
vaan pelkästään kuvien perusteella luotu ryhmittely.
Jokainen rykelmä on meille itsessään taidelöydös.
Mutta yksi rykelmistä, jonka haluamme näyttää pikaisesti,
on tämä mahtava rykelmä muotokuvista,
jotka löysimme museoista ympäri maailman.
Voisitko tarkentaa kuvaa hieman lisää Cyril.
Tästä näkyy, että muotokuvien läpi voi matkustaa.
Periaatteessa sama toimii luonto- ja hevosaiheisten
ja muidenkin rykelmien kanssa.
Kun näimme nämä kaikki portretit,
totesimme: "Hei, voimmeko tehdä jotain hauskaa lapsille,
tai voimmeko tehdä jotain leikkisää
saadaksemme ihmiset kiinnostumaan?"
Koska en ole oikeastaan nähnyt
nuorten lasten menevän innokkaina taidemuseoon.
Halusin yrittää keksiä jotain.
Niinpä kehitimme kuvaparittajaksi nimetyn toiminnon.
Melko itsestään selvä,
joten annetaan Cyrilin näyttää hänen kaunis naamansa.
Ja se mitä tässä tapahtuu, liittyy hänen päänsä liikkeisiin,
joita paritetaan eri muotokuvien kanssa, museoista ympäri maailman.
(Yleisö taputtaa)
Ja en tiedä teistä, mutta
näytin tämän siskonpojalle ja siskolle
ja reaktio oli ilmiömäinen.
Heidän ainoa kysymys: "Koska lähdemme katsomaan näitä?"
Ja jos olemme kilttejä,
Cyril voinee hymyillä ja löytää iloisen esimerkin.
Täydellistä.
Tätä ei ole muuten harjoiteltu.
Onnittelut Cyril. Hienoa.
Jatketaan, muuten tämä vie koko ajan.
(Yleisö taputtaa)
Eli taide ja kulttuuri voi olla myös hauskaa, eikö?
Viimeisenä nopeana testinä -
voimme kutsua näitä kaikkia testeiksi -
viimeinen pikatestimme palaa koneoppimiseen.
Me näytimme rykelmiä, visuaalisia rykelmiä,
mutta entä jos voisimme pyytää konetta nimeämään nämä rykelmät?
Mitä jos se voisi automaattisesti merkitä ne ilman varsinaista metadataa?
Me olemme luoneet eräänlaisen selaimen,
jossa olemme yhdistäneet mielestäni noin 4000 nimikettä.
Emme ole tehneet mitään erikoista.
Syötimme kokoelman.
Löysimme mielenkiintoisia kategorioita.
Voimme aloittaa hevosilla, melko selvä kategoria.
Voisi odottaa näkevänsä koneen lisänneen
kuvia hevosista, eikö?
Se on totta, mutta huomaatte myös tuon
että se on erittäin abstrakti kuva
ja silti onnistuneesti tunnistettu ja ryhmitelty hevoseksi.
Tässä on myös mahtava pää hevoseksi tunnistettuna.
Ja jokaisessa on merkinnät tähän kategoriaan päätymisen syistä.
Seuraavaksi mielestäni hauska ja mielenkiintoinen osa
En ymmärrä miten tämä kategoria syntyi.
Se on "Lady in Waiting".
Jos Cyril näytät sen nopeasti,
näette nämä mahtavat kuvat
odottavista tai diivailevista naisista.
En oikein ymmärrä sitä.
Mutta olen yrittänyt kysyä museokontakteiltani:
"Mitä tämä on? Mistä on kyse?"
Ja se on kiehtovaa.
Palaan kultaan nopeasti:
Halusin etsiä kultaa
ja nähdä kuinka kone merkitsee kullat.
Mutta näin ei käykään.
Me elämme kansankielistä aikaa:
Kone nimeää kullan "bling-blingiksi".
(Yleisö nauraa)
Cyril on kovilla, koska etenen liian nopeasti.
Tässä on käytännössä kaikki "bling-bling"
maailman museoista järjestettynä.
Ja lopuksi, tämän puheen ja kokeilujen päätteeksi
toivon tunnetilanne olevan onnellinen ja liikuttunut.
Ja mitä näkisimme jos näkisimme onnellisuutta?
Jos katsomme kaikkia objekteja,
jotka on merkitty "onnellisuus"-tagilla,
olettaisi näkevänsä onnea.
Mutta hakuosumissa oli yksi, joka oli todella kiehtova ja kiintoisa.
Joka oli tämä Douglas Couplandin taideteos,
ystävämme ja myös residenssitaiteilijamme,
nimeltä "I Miss My Pre-Internet Brain."
Ken tietää miksi kone kaipaa internetiä edeltäviä aivojaan,
ja se on merkitty tänne,
mutta se on hyvin mielenkiintoinen ajatus.
Joskus kaipaan internetiä edeltäviä aivojani,
mutta en selatessani taidetta ja kulttuuria netissä.
Joten kännykät ja läppärit esiin,
vierailkaa museoissa.
Ja pikainen eläköön-huuto uskomattomille arkistoijille,
historioitsijoille ja intendenteille
museoissa, jotka säilyttävät kaikkea kulttuurisidonnaista.
Päiväannos taidetta ja kulttuuria kuuluu sentään
meille ja lapsillemme.
Kiitos.
(Yleisö taputtaa)